paragraph_text: Sada se nalazi u Bazilici sv. Klare (tal. Basilica di Santa Chiara) u Asizu, u Italiji, a replika se nalazi u crkvi sv. Damjana koja je u blizini i gdje je križ izvorno stajao. Franjevci poštuju ovaj križ kao simbol njihove misije od Boga. Križ je u obliku ikone, jer osim glavnog lika Krista, sadrži slike drugih svetaca i ljudi vezanih uz događaj Kristova raspeća. Tradicija takvih obojanih raspela počela je u Istočnom kršćanstvu, a u Italiju je stigla preko Crne Gore i Hrvatske.